**Վարդան Զորիկի Պետրոսյան** (մարտի 6, 1966, Կոտայքի մարզ, գյուղ Գառնի), հայ լեզվաբան, հայերենագետ։ ԵՊՀ դասախոս է, ԲՈԿ-ի ընդհանուր և համեմատական լեզվաբանություն (Ժ.02.02) մասնագիտական խորհրդի անդամ։

Կենսագրություն
--------------

Վարդան Պետրոսյանը ծնվել է 1966 թվականի մարտի 6-ին, Կոտայքի մարզի (նախկին՝ Աբովյանի շրջան) Գառնի գյուղում։ 1983 թվականին գերազանցության վկայականով ավարտել է Գառնիի թիվ 1 միջնա­կարգ դպրոցը։ 1983-1990 թթ. սովորել է Երևանի պետական հա­մալ­սարանի հայ բա­նա­սի­րության ֆակուլտետում՝ ավարտելով գերա­զան­ցության վկայականով։ 1984-1986 թթ. ծառայել է խորհրդային բանակում։ 1990-1993 թթ. սովորել է ԵՊՀ ասպիրան­տու­րա­յում։ 1995 թվականին պաշտպանել է թեկնա­ծու­ա­կան ատե­նա­խոսություն «Մխիթար Սեբաս­տա­ցու լեզվաբանական ժառանգությունը» թեմայով։ 1995 թվականից առ այսօր աշխատում է ԵՊՀ-ում։ 2008-ին շնորհվել է դոցենտի կոչում։ 2013 թվականից ԵՊՀ ընդհանուր լեզվա­բա­նության ամբիոնի վարիչն է։ 2015 թվականից ԲՈԿ-ի *ընդհանուր և համեմատական լեզվաբանություն* (Ժ.02.02) մասնագիտական խորհրդի անդամ է։ Մի շարք գի­տա­կան հանդեսների խմ­բա­գրական խորհուրդների անդամ է։ Հրա­պարակել է «Մխիթար Սեբաս­տա­ցու լեզվա­բա­նական հայացքները» (2008), «Ընդհանուր և հայ լեզ­վա­բանության հար­ցեր» (2015), «Խոստո­վա­նություն» (բա­նաս­տեղծություններ) (2016) գրքերը։ Նրա նախաձեռ­նու­թյամբ և առա­ջա­­բա­նով լույս են տեսել ակադ. Գ. Բ. Ջա­­հուկ­յանի «Լեզվաբա­նու­թյան պատ­մու­թյուն» մեծարժեք ուսում­­նասիրությունը (2015 թ. 2-րդ հրատ.), առա­ջա­­բա­նով, խմբա­գրու­թյամբ և ծանոթա­գրու­թյուն­նե­րով՝ 20-րդ դա­րասկզբի ազ­գային-ազա­տա­գրական պայքարի նշանավոր գոր­ծիչ խմբապետ Մար­տիրոս Աբրա­համ­յանի (*Բաշ­գառ­նեցի Մար­տիրոս*) «Իմ հիշելի հուշերը» գիրքը (2016)։ Հեղինակ է 40-ից ավելի լեզվաբանական հոդվածների։ 2014 թվականին պարգևատրվել է *ԵՊՀ արծաթե մեդալով*։ Որպես խմբագրական հանձնախմբի ան­դամ և խմբագիր՝ մաս­նակ­ցել է Լևոն Շանթի 150-ամ­յա­կին նվիրված «Լևոն Շանթ. մար­դը և գործը» ժողո­վա­ծու­ի կազմությանը (2019)։

1990 թվականից ՀՅԴ անդամ է։ 1996-1998 և 2002-2004 թթ. ընտրվել է ՀՅԴ Հայաստանի Գերագույն մարմնի անդամ։ 1992 թվականին մասնակցել է Շուշիի ազատագրմանը, որի համար 1994 թվականին ԼՂՀ ԳԽ որոշումով պարգևատրվել է «Շուշիի ազատագրման համար» մեդալով։ 1990-1999 թթ.  աշ­խա­տակցել է «Ուր­բաթ», «Ազատա­մարտ», «Երկիր» թեր­թե­րին՝ որպես քաղաքական բաժնի խմբագիր։ Հեղինակ է շուրջ հարյուր հիսուն հրա­պա­րակա­խո­սա­կան, քաղաքական, պատմա­գի­տական և գրա­կա­նագիտական հրապա­րա­կումների։

Ամուսնացած է, ունի երկու զավակ՝ Ռուբինա Պետրոսյան և Զորի Պետրոսյան։ Կինը՝ Դոնարա Վանիկի Հովհաննիսյան։

Կարդացվող դասընթացներ
---------------------

* Լեզվա­բա­նության հիմունքներ
* Ընդհանուր լեզվա­բա­նու­թյուն
* Հնդ­եվրո­պա­կան լեզուների հա­մե­մատական քերա­կա­նու­թյուն
* Հնչույ­թա­բա­նա­կան ուս­մունքների պատմություն

Գիտական հետաքրքրությունների շրջանակ
-----------------------------------

* Ընդհանուր լեզվաբանություն
* Համեմատական քերականություն
* Կառուցվածքային լեզվաբանություն
* Իմաստաբանություն

Հրատարակված գրքեր
-----------------

* Մխիթար Սեբաստացու լեզվաբանական հայացքները, Եր. 2008, 206 էջ
* Ընդհանուր և հայ լեզվաբանության հարցեր, Եր. «Փրինթինֆո», 2015, 348 էջ
* Խոստովանություն, Եր. «Էդիթ պրինտ», 2016, 102 էջ

Ծանոթագրություններ
------------------

1. 1 2
2. 1 2  «Վարդան Զորիկի Պետրոսյան»։ *ysu.am* (անգլերեն)։ Վերցված է 2020-07-16
3. 1 2  «Մասնագիտական խորհուրդ | language.sci.am»։ *www.language.sci.am*։ Վերցված է 2020-07-16
4. ↑  «Մխիթար Սեբաստացու լեզվաբանական ժառանգությունը | ԲՈԿ - Supreme Certifying Committee»։ *www.bok.am*։ Վերցված է 2020-07-16
5. 1 2  Պետրոսյան Վարդան (2008)։ Ղազարյան Ռուբեն Սերոբի, ed.։ *Մխիթար Սեբաստացու լեզվաբանական հայացքները*։ Երևան: Լուսակն
6. 1 2  Պետրոսյան Վարդան Զորիկի (2015)։ *Ընդհանուր և հայ լեզվաբանության հարցեր =: Problems general and Armenian linguistics = Вопросы общего и армянского языкознания*։ Երևանի պետական համալսարան։ Երևան: Փրինթինֆո։ ISBN 978-9939-831-69-5
7. ↑  «Լույս է տեսել Խմբապետ Մարտիրոսի «Իմ հիշելի հուշերի» առաջին հայաստանյան հրատարակությունը»։ *www.1lurer.am* (հայերեն)։ Վերցված է 2020-07-16  CS1 սպաս․ հայերենը նշված է (link)
8. ↑  LLC Ayb Solutions։ «ԿԱՎՐԵ ՇԱՄԵ ԿՌԻՎԸ»։ *Hay Zinvor* (անգլերեն)։ Վերցված է 2020-07-16
9. ↑  Աբրահամյան Մարտիրոս, Պետրոսյան Վարդան Զ (2016)։ *Իմ հիշելի հուշերը։ 20-րդ դարի սկզբի ազգային-ազատագրական պայքարի նշանավոր ներկայացուցիչ խմբապետ Մարտիրոս Աբրահամյանի հուշերը և մարտական կենսագրությունը*։ Երևան: Փրինթինֆո։ ISBN 978-9939-831-88-6
10. ↑  Պետրոսյան Վ Զ, Մերտխանյան Մ, Համազգային հայ կրթական և մշակութային հիմնադրամ, eds. (2019)։ *Լևոն Շանթ. մարդը և գործը։ Հուշագրական նոթեր*։ Երևան: «Տիգրան Մեծ» հրատ։ ISBN 978-99941-0-937-1
11. ↑  «Վարդան Պետրոսյանի բանաստեղծական «Խոստովանությունը» / Սարգիս ՄԽԻԹԱՐՅԱՆ»։ *Գրական Թերթ* (hy-AM)։ 2016-08-04։ Վերցված է 2020-07-16

Արտաքին հղումներ
----------------

* Խմբապետ Մարտիրոս Աբրահամյան. Գեոր­գևյան խաչի շքանշանակիր ասպետը
* ԿԱՎՐԵ ՇԱՄԵ ԿՌԻՎԸ
* Առաջին հանրապետությունը` ժամանակակիցների հուշերում. խմբապետ Մարտիրոս
* Վարդան Պետրոսյանի բանաստեղծական «Խոստովանությունը»